Inachis io

Inachis io est papilio familiae Nymphalidarum, sola species sui generis, quae in Europa Asiaque temperata ad orientem usque ad Iaponiam endemicus est.

Sunt duae subspecies, Inachis io caucasica (Jachontov, 1912) in Atropatene, et Inachis io geisha (Stichel, 1908) in Iaponia et Oriente Russico endemicae.

In Insulis Britannicis, hic papilio in Anglia, Scotia (Orcadibus Insulis et Aemodis non exclusis), Cambria, et Hibernia videtur. Sua distributio geographica hodie extenditur... Nihil ei minari putatur.

 Proprietates 
Latitudo alarum est 50–55 mm. Principalis alarum color est robiginosus, et cuique apice est propria macula ocularis nigra, caerulea, flava. Latus inferius est brunneum vel nigrum.

 Historia naturalis 
Inachis io in silvis, agris, pratis, pascuis, vivariis, et hortis, et a terris humilibus ad 2500 m super maris aequor habitat. Hic est papilio quotidianus, in permultis vivariis hortisque Europaeis visus. Mas terram defendit quam saepe in via feminarum ad situs ovipositionis eligit.Peter W. Price, Insect ecology, ed. 3a. (John Wiley, 1997, ISBN 978-0-471-16184-4), p. 405; pagina Inachis apud books.google.co.in.

Hic papilio per hiemem hibernat antequam ova parit vere ineunte. Ova costata et olivacea in superioribus plantarum partibus, in inferioribus foliorum Urticarum Hululique lateribus adligantur. Erucae, nigrae, quoque in segmento sex ordinibus spicarum hamatarum serieque punctorum alborum, capite nigro, post septem dierum spatium excluduntur. Chrysalis est vel cinerea vel fusca vel viridis, aliquando colore aliquantum nigro tincta. Erucae ad 42 mm longae sunt.

Larvae Urtica dioica, Humulo lupulo, et Urtica urenti vescuntur.

Adulti nectar ex variissimis plantis florentibus sorbillant, inter quas Buddleia, Salices, Taraxaca, Origanum ferum, Sambucus ebulus, Eupatorium cannabinum, Trifolia ; ei etiam suco arborum et fructibus putrescentibus utuntur. 

 Etymologia 
Io in mythologia Graeca fuit filia Inachi, regis Argorum, et ea fuit Herae sacerdos, cui Iuppiter vim obtulit et quem in iuvencam commutavit.

 Pinacotheca 

 Notae 

 Bibliographia 


 Nexus externi 

 Pagina Inachis apud situm butterfly-conservation.org
 Pagina Inachis io apud situm arkive.org
 Pagina Inachis Io apud situm ukbutterflies.co.uk
 "Peacock Photosynth," photosynth Inachis Io apud situm photosynth.net

Categoria:Fauna Pakistaniae
Categoria:Lepidoptera Europae
Categoria:Lepidoptera Britanniae
Categoria:Nymphalini
Categoria:Species insectorum ex hominibus mythologicis appellatae
Categoria:Taxa Linnaei
Categoria:Taxa 1758
Categoria:Taxa Hübner
Categoria:Taxa 1819